MOTSE WO O NA LE MAAMUŠO
MMEGI WA SEIPONE // June 12,
THABAMPŠHE, GaMasemola: Modumo go be go kwagala wa meropa, dinaka, mokodietane ge ešita le phalafala ya koma. Batho, kudu basadi le makgarebe, ba be ba tšhankgetše ka mebalabala ya mmitša, dituku di bofilwe ka mokgwa wa sentshe… di dirilwe dithabana, mameno le ditsebjana tša go fapana… batho e le ‘bomahlontebe… ke tletše gona go lebja’ – o rata bjang! Moreromogolo wa letšaši e be e le meketeko ya ngwaga ka ngwaga ya Leboneng Art Development ya Letšatši la Aforika.
nso_Latn nso_Latn nso_Latn